b'\n_START_ARTICLE_\nPyh\xc3\xa4n Pietarin veljeskunta\n_START_PARAGRAPH_\nPyh\xc3\xa4n Pietarin veljeskunta tai Pyh\xc3\xa4n Pietarin pappisveljist\xc3\xb6 (lat. Fraternitas Sacerdotalis Sancti Petri; lyhenne: F.S.S.P.) on katolinen papillinen veljeskunta joka el\xc3\xa4\xc3\xa4 pieniss\xc3\xa4 yhteis\xc3\xb6iss\xc3\xa4 ja levitt\xc3\xa4v\xc3\xa4t evankeliumia saarnaamalla,  opettamalla, nuorisoty\xc3\xb6ll\xc3\xa4 ja j\xc3\xa4rjest\xc3\xa4m\xc3\xa4ll\xc3\xa4 pyhiinvaelluksia ja retrettej\xc3\xa4. Pietarin veljeskunta perustettiin Hauteriven luostarissa, Sveitsiss\xc3\xa4 18. lokakuuta vuonna 1988 ja erityisen tunnusomaista veljeskunnalle on ollut vanhan roomalaisen liturgian vietto 1962 messukirjan mukaan, eli tridentiininen messu. T\xc3\xa4h\xc3\xa4n on liittynyt my\xc3\xb6s  gregoriaanisen kirkkolaulun ja sakraali polyfonian vaaliminen._NEWLINE_Veljeskunnan pappeja vaikuttaa pysyv\xc3\xa4sti Ranskassa, Italiassa, Iso-Britanniassa, Saksassa, Sveitsiss\xc3\xa4, It\xc3\xa4vallassa, Yhdysvalloissa, Kanadassa, Nigeriassa, Beniniss\xc3\xa4 ja Australiassa. Suomessa ja Ruotsissa veljeskunnalla ei ole viel\xc3\xa4 s\xc3\xa4\xc3\xa4nn\xc3\xb6llist\xc3\xa4 toimintaa. 24. lokakuuta 2016 s\xc3\xa4\xc3\xa4nt\xc3\xb6kunnalla oli 270 pappia, 23 diakonia ja 132 ei-diakonia seminaristia, joiden keski-ik\xc3\xa4 oli 37 vuotta. Suurin osa j\xc3\xa4senist\xc3\xa4 on yhdysvaltalaisia (140), ranskalaisia (114) ja saksalaisia (51). J\xc3\xa4rjest\xc3\xb6n ensimm\xc3\xa4inen seminaari on Wigratzbadissa, Saksassa ja toinen 1993 perustettu Nebraskan Dentonissa, Yhdysvalloissa,  _NEWLINE_Veljist\xc3\xb6n aikaisempia johtajia ovat is\xc3\xa4 Josef Bisig ja is\xc3\xa4 Arnaud Devillers nykyisen ollessa is\xc3\xa4 John Berg.      _NEWLINE_Muita tridentiinist\xc3\xa4 messua viett\xc3\xa4vi\xc3\xa4 j\xc3\xa4rjest\xc3\xb6j\xc3\xa4 ovat vuonna 1988 muodostettu Filii Sanctissimi Redemptoris (F.S.S.R.), vuonna 1990 muodostettu Institutum Christi Regis Summi Sacerdotis (I.C.R.S.S.) ja vuonna 2002 muodostettu Administratio Apostolica Personalis Sancti Ioannis Mariae Vianney.'